سَمے راینا

سَمے راینا (پیدٲیش 26 اَکتوٗبر 1997) چھ اَکھ ہِندوستٲنؠ سٹینڈ اپ کامیڈین تہٕ یوٹیوبر سہ اوس سٹینڈ اپ کامیڈی مقابلہ کامکستان 2 (2019) ہک شریک فاتح۔ 2024 پؠٹھٕ چھ أمؠ کامیڈی ٹیلنٹ شو اِنڈیاز گوٹ لیٹنٹٕچ میزبٲنی کٔرمٕژ۔

اِبتدٲے زِندگی
راینا زاو سٲبقہٕ ہِنٛدُستٲنہِ رِیاست جموں و کشمیر کِس جۆم شہرس مَنٛز أکِس قدامت پسنٛد (conservative) کٲشِرؠ پنٛڈِت خانٛدانس مَنٛز۔ تٔمؠ کوٚر پوٗنے، مہاراشٹرٛا کِس ودیارتھی گرہ کالیج آف انجینئرنگ اینڈ ٹیکنالوجی مَنٛز پرنٹ انجینئرنگ کورسَس مَنٛز دٲخلہٕ، یُس تٔمؠ ووٚن زِ یہِ چھُ وقتُک ضایہِ، تہٕ کوٚرُن اوپن مائک ایونٹ کرُن شروٗع تہٕ ٲخٕر کار بنیو مقٲمی مزاحیہ منظرَس مَنٛز باقٲعدٕ۔

پیٚشہٕ
سمے گوٚو 2017 ہَس مَنٛز سٹینڈ اپ کامیڈی کِس دُنیاہَس مَنٛز دٲخل۔ 2018 ہَس مَنٛز نیوٗ تٔمؠ کامکسان کِس دوٚیمِس سیزنَس مَنٛز حصہٕ تہٕ آو مُشترکہٕ فاتح قرار دِنہٕ۔ اَمہِ کامیٲبی سٕتہِ بَڑِ أمہِ سٕنٛز شہرت تہٕ سُہ گوٚو ہندوستٲنہِ مزاحِیہ منظرَس مَنٛز نُمایاں۔

2020 ہَس مَنٛز کووِڈ-19 لاک ڈاونس دوران کٔر سمے یَن پننِس یوٗٹیٛوب چینلَس پؠٹھ آن لائن شطرنج ٹورنامنٹٕچ میزبٲنی شروٗع۔ مشہوٗر ہِنٛدُستٲنہِ تہٕ بین الاقوٲمی شَطرنٛج کِھلاڑیٚو کٔر یِمَن ٹورنامنٹَن مَنٛز حصہٕ، ییٚمہِ سٕتہِ شطرنجٕچ مَشہوٗری شَطرنٛج کِس برادٔری مَنٛز آیہِ سمے سٕنٛزِ کوُشِشن تعٲریٖف کرنہٕ۔

 اِنڈیاز گوٹ لیٹَنٛٹ 

 تنازٕ 
رنویٖر الہ بڈیا سُنٛد اِنڈیا گوٹ لیٹنٹَس پؠٹھ متنازعہ ریمارک

10 فَرؤری 2025 کوٚر آسام کِس وزیر اعلیٰ ہیمنت بسوا سرماہن ٹوئٹ زِ گوہاٹی پولیسَن چھِ راینا تہٕ باقی یوٹیوبرَن خٕلاف ایف آٮٔی آر درٕج کٔرمٕژ، یِمَن مَنٛز آشیش چنچلانی، جسپریت سِنٛگھ، اپوروا مکھیجا، رنویٖر الہ بڈیا شٲمِل چھِ، فحاشی فروغ دِنہٕ تہٕ انڈیاز گوٹ لیٹنٹس پؠٹھ جنسی طور واضح تہٕ فحش بحثَن مَنٛز شٲمِل گژھنہٕ خٲطرٕ۔ سرماہن دِیُت یہِ تہِ زِ گوہاٹی کرٛایِم برانٛچن اوس بی این ایس 2023، آئی ٹی ایکٹ، 2000، سنیماٹوگراف ایکٹ، 1952، تہٕ زنانَن ہٕنٛز ناشائستہ نمائندگی (ممنوعہ) ایکٹ، 1986 کؠن مُختٔلِف دفعاتَن تحت مقدمہ درج کوٚرمُت۔ تٔمؠ ووٚن زِ معاملَس مَنٛز چھِ پُلیٖس تٔحقیٖق جٲری۔ یہِ مسلہٕ آو پارلیمنٹ کِس زیرو آورَس مَنٛز تہِ تُلنہٕ، یَتھ مَنٛز یوٹیوب ہِوٮ۪ن پلیٹ فارمَن ریگولیٹ کرنَس مُتعلِق خدشات پٲدٕ ٲسؠ گٔمٕتؠ۔  پتہٕ آو یہٕ ویڈیو نیشنل ہیومن رائٹس کمیشن (NHRC) کہ اعتراضات پتہٕ ہٹاونہٕ۔ مہاراشٹرٛا کِس ؤزیٖرِ اعلیٰ دیویندر فڈنویسن کٔر یوٹیوٗبر سٕنٛدِس تبصرٕچ مذمت۔

 حَوالہٕ